اسحاق نيوتن ( من 25 ديسمبر 1642 - 20 مارس 1727 ) واحد من اشهر الفيزيائين و الرياضيين الانجليز (وصف نفسه بانه "فيلسوف طبيعة") ومعروف جدا بتأثيره فى العلم وكان مفتاح لقيام الثورة العلمية. كتابه Philosophiæ Naturalis Principia Mathematica ( " مبادئ الرياضيات للفلسفة الطبيعية " ), اتنشر سنة 1687 وحط القواعد الاساسية للميكانيكا كلاسيكية. كمان ساهم بشكل كبير فى علم البصريات وشارك جوتفريد ليبينز فى اختراع علم التفاضل والتكامل. مبادئ نيوتن كونت قوانين الحركة و جاذبية الكون والى سيطروا على رؤية العلماء للكون لتلات قرون. باشتقاق قوانين كبلر عن حركة الكواكب من الوصف الرياضى للجاذبية, واستخدام نفس المبادئ علشان يحسب مسار المذنبات , المد والجزر , وكتير من الظواهر , نيوتن شال الشكوك حولين مركزية الشمس بالنسبة للكون ( يعنى الكون مركزه الشمس ), ودا اثبت ان حركة الاجسام على الارض و الاجرام السماوية بتمشى بنفس المبادئ. تنبؤه عن ان الارض لازم تكون على شكل بيضاوى اتبرر بعد كدا بقياسات "ماوبيرتوس" و " لا كوندامين " وغيرهم , و دا الى ساعد على اقناع العلماء الأوربيين بتفوق ميكانيكا نيوتن قبل كدا على النظام الديكارتى. نيوتن عمل اول تيليسكوب عاكس وطور نظرية الالوان عن طريق انه لاحظ ان الضوء الابيض بيتحلل فى المنشور لالوان كتيرة من الطيف المرئى, كون القانون التجريبى للتبريد, درس سرعة الصوت, وقدم فكرة وجود السوائل النيوتونية.